คำสั่งกรุงเทพมหานคร ที่ 5071/2533 เรื่อง หลักเกณฑ์ และวิธีปฏิบัติเกี่ยวกับการพัสดุ
คำสั่งกรุงเทพมหานคร
คำสั่งกรุงเทพมหานคร
ที่
๕๐๗๑/๒๕๓๓
เรื่อง
หลักเกณฑ์ และวิธีปฏิบัติเกี่ยวกับการพัสดุ
--------------------------

 อาศัยอำนาจตามความในข้อ
๔ ข้อ ๕๘ ข้อ ๖๔ ข้อ ๗๖ ข้อ ๙๑ และข้อ ๙๘ 
แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๒
ผู้ว่าราชการกรุงเทพมหานคร 
จึงออกคำสั่งไว้ดังต่อไปนี้
 ๑.
การใช้หนังสือค้ำประกันของธนาคารภายในประเทศเป็นหลักประกันซอง
ประกวดราคาหรือหลักประกันสัญญา ตามข้อ ๕๘
แห่งข้อบัญญัติกรุงเทพมหานคร เรื่อง การ
พัสดุ พ.ศ. ๒๕๓๒ ให้ทำหนังสือค้ำประกันตามแบบท้ายคำสั่งนี้
 ๒.
การซื้อหรือการจ้างที่กำหนดให้ทำสัญญาเป็นหนังสือ ตามข้อ ๖๔ แห่งข้อ
บัญญัติกรุงเทพมหานคร เรื่อง การพัสดุ พ.ศ. ๒๕๓๒
ให้ทำตามแบบท้ายคำสั่งนี้
 ๓. การทำสัญญาแลกเปลี่ยนพัสดุ ตามข้อ ๗๖
แห่งข้อบัญญัติกรุงเทพมหานคร 
เรื่อง การพัสดุ พ.ศ. ๒๕๓๒
ให้ทำเป็นหนังสือตามแบบท้ายคำสั่งนี้
 ๔. การลงบัญชีหรือทะเบียนเพื่อควบคุมพัสดุ
ตามข้อ ๙๑ แห่งข้อบัญญัติ
กรุงเทพมหานคร เรื่อง การพัสดุ พ.ศ. ๒๕๓๒
ให้ลงบัญชีหรือทะเบียนโดยแสดงรายการตาม
แบบท้ายคำสั่งนี้
 ๕. การแปรสภาพหรือทำลายพัสดุ ตามข้อ ๘๙
แห่งข้อบัญญัติกรุงเทพมหานคร 
เรื่อง การพัสดุ พ.ศ. ๒๕๓๒ ให้ดำเนินการตามหลักเกณฑ์ดังนี้
 การแปรสภาพพัสดุ
 (๑)
ให้เจ้าหน้าที่พัสดุรายงานปลัดกรุงเทพมหานคร โดยมีรายการดังนี้
  ก.
เหตุผลและความจำเป็นที่จะต้องมีการแปรสภาพพัสดุ
  ข.
บัญชีรายละเอียดและสภาพพัสดุที่จะขออนุมัติแปรสภาพ
  ค.
วัตถุประสงค์และการใช้ประโยชน์ของพัสดุที่จะได้รับจากการแปรสภาพ
  ง. ค่าใช้จ่ายในการแปรสภาพ (ถ้ามี)
 (๒)
ให้ปลัดกรุงเทพมหานครแต่งตั้งคณะกรรมการพิจารณารายงานการขอแปร
สภาพพัสดุ ประกอบด้วยข้าราชการที่ดำรงตำแหน่งตั้งแต่ระดับ ๔
ขึ้นไป หรือพนักงานการพาณิชย์
ของกรุงเทพมหานครซึ่งมีอัตราเงินเดือนไม่ต่ำกว่าอัตราเงินเดือนขั้นต่ำของข้าราชการระดับ
๔ 
อย่างน้อยสามคน แล้วเสนอความเห็นต่อปลัดกรุงเทพมหานคร
 (๓) การแปรสภาพพัสดุ ให้เสนอปลัดกรุงเทพมหานครอนุมัติ
 (๔) เมื่อได้รับอนุมัติให้แปรสภาพพัสดุแล้ว
ให้คณะกรรมการตาม (๒) ควบคุมการ
แปรสภาพพัสดุให้เป็นไปโดยถูกต้องตามวัตถุประสงค์และประโยชน์ของทางราชการ
 ในกรณีที่มีค่าใช้จ่ายในการแปรสภาพพัสดุ
ซึ่งจะต้องมีการซื้อหรือการจ้างให้ดำเนิน
การตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๒
ที่เกี่ยวกับการซื้อหรือการจ้าง โดย
อนุโลม
 (๕) เมื่อทำการแปรสภาพพัสดุเสร็จแล้ว
ให้เจ้าหน้าที่พัสดุดำเนินการแก้ไขเปลี่ยน
แปลงบัญชีหรือทะเบียนให้ถูกต้องภายในกำหนด ๑๕ วัน
นับจากวันที่แปรสภาพพัสดุเสร็จเรียบร้อยแล้ว
 การทำลายพัสดุ
 การทำลายพัสดุให้ขอความเห็นชอบจากปลัดกรุงเทพมหานคร
และให้นำความใน 
(๑) (๒) (๓) (๔) และ (๕) เรื่อง การแปรสภาพพัสดุ
มาใช้บังคับโดยอนุโลม
 ๖. ในกรณีที่มีปัญหาตามคำสั่งนี้
ให้นำเสนอผู้ว่าราชการกรุงเทพมหานครพิจารณา
สั่งการ
 ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป

 สั่ง
ณ วันที่ ๑๑ ธันวาคม ๒๕๓๓
 
พลตรี จำลอง ศรีเมือง
  ผู้ว่าราชการกรุงเทพมหานคร

[ดูข้อมูลจากภาพกฎหมาย]

[รก.๒๕๓๔/๕/๔๒๒/๑๐ มกราคม ๒๕๓๔]

 เพ็ญพร/พิมพ์/แก้ไข
  ๒/๑๐/๔๕
 B+A(c)